Θέμα 2ο
2.1 Το 70% του βάρους του ανθρώπινου οργανισμού είναι υγρό.
1) Τι αποτελεί το υγρό συστατικό του αίματος και το υγρό που βρίσκεται ανάμεσα στα κύτταρα; (μονάδες 3)
2) Αναφέρετε ονομαστικά δύο θρεπτικές ουσίες για το κύτταρο που περιέχει το εξωκυττάριο υγρό. (μονάδες 4)
Μονάδες 7

2.2 Η διαφορετική συγκέντρωση ουσιών στο ενδοκυττάριο και στο εξωκυττάριο υγρό προκαλεί καθαρή μετακίνηση νερού μέσα από τη μεμβράνη. 
1) Με ποιο φαινόμενο πραγματοποιείται η καθαρή μετακίνηση του νερού; (μονάδες 4)
2) Πώς διατηρείται σταθερός ο όγκος του κυττάρου και ακέραια η κυτταρική μεμβράνη; (μονάδες 6) 
Μονάδες 10

2.3 Το κύτταρο πετυχαίνει τη μετακίνηση ιόντων νατρίου και καλίου αντίθετα με τη διαφορά συγκέντρωσης, δηλαδή από τη μικρότερη συγκέντρωση προς τη μεγαλύτερη μ’ ένα μηχανισμό ενεργητικής μεταφοράς. 
Πώς ονομάζεται αυτός ο μηχανισμός ενεργητικής μεταφοράς, που υπάρχει σε όλα τα κύτταρα, (μονάδες 4)  και ποια ευθύνη έχει; (μονάδες 4)
Μονάδες 8



